## Odluka o obveznoj rezervi

### NN 94/2000 (26.9.2000.), Odluka o obveznoj rezervi

# HRVATSKA NARODNA BANKA

1870

Na teme­lju članka 11. i članka 67. stavka 1. točke 7. i 16. Zakona o
Hrvatskoj narodnoj banci (»Narodne novine« br. 35/95 – pročišćeni tekst),
Savjet Hrvatske narodne banke na sjednici održanoj 20. rujna 2000. godine donio
je

## ODLUKU

### O OBVEZNOJ REZERVI

OPĆE ODREDBE

I.

Ovom Odlukom određuje se
visina, način i rokovi obračuna, održava­nja i izdvaja­nja obvezne rezerve.

II.

Obveznu rezervu obračunavaju,
održavaju i izdvajaju s­lje­de­će financijske institucije:

– banke osnovane u Republici
Hrvatskoj sukladno Zakonu o bankama;

– štedionice do trenutka
usklađe­nja sa Zakonom o bankama;

– podružnice stranih banaka u
Republici Hrvatskoj osnovane sukladno Zakonu o bankama.

Obveznu rezervu ne obračunavaju,
ne održavaju i ne iz­dva­jaju:

– banke ili štedionice
specijalne namjene kada je to posebnim zakonom propisano;

– banke koje koriste svoje
depozite isk­ljučivo u svrhu re­gionalnog razvitka.

OSNOVICA ZA OBRAČUN OBVEZNE REZERVE

III.

Osnovica za obračun obvezne rezerve je dvojaka i sastoji se od kunskog i
deviznog dijela.

IV.

Kunski dio osnovice za obračun obvezne rezerve sastoji se od kunskih
izvora sredstava i to:

– prim­ljenih depozita i
kredita u kunama (sa i bez valutne klauzule);

– obveza po osnovi
financijskog najma;

– izdanih vrijednosnih papira
(osim vlasničkih vrijednosnih papira banke).

Kunski izvori sredstava koji
ne ulaze u osnovicu za obračun obvezne rezerve jesu:

1) sredstva dobivena od
Hrvatske narodne banke;

2) krediti i depoziti
dobiveni od financijskih institucija koje obračunavaju obveznu rezervu u smislu
ove Odluke;

3) krediti i depoziti
dobiveni od Hrvatske banke za obnovu i razvitak;

4) sredstva depozita koja su
prim­ljena na ime pomoći pod­ručjima nastradalim od elementarnih nepogoda, uk­ljučujući
i sredstva solidarnosti za otkla­nja­nje pos­ljedica ratnih razara­nja i

5) hibridni i podređeni
instrumenti koji imaju status dopunskog kapitala.

V.

Devizni dio osnovice za obračun
obvezne rezerve sastoji se od deviznih izvora sredstava, i to:

– redovnih deviznih računa;

– posebnih deviznih računa,
deviznih računa i štednih uloga po viđe­nju;

– prim­ljenih deviznih
depozita;

– obveza po izdanim vrijednosnim
papirima u stranoj valuti (osim vlasničkih vrijednosnih papira banke).

Devizni izvori sredstava koji ne ulaze u osnovicu za obračun obvezne
rezerve jesu:

1) krediti i depoziti u stranoj valuti prim­ljeni od financijskih in­stitucija
koje obračunavaju obveznu rezervu u smislu ove Odlu­ke;

2) blokirana devizna šted­nja stanovništva pretvorena u javni dug
Republike Hrvatske;

3) prim­ljeni devizni krediti;

4) refinancirani devizni krediti;

5) sredstva depozita koja su prim­ljena na ime pomoći područjima nastradalim
od elementarnih nepogoda, uk­ljučujući i sredstva solidarnosti za otkla­nja­nje
pos­ljedica ratnih razara­nja;

6) devizni računi i depoziti dobiveni od Hrvatske banke za obnovu i
razvitak i

7) hibridni i podređeni instrumenti koji imaju status dopunskog
kapitala.

VI.

Osnovica za obračun obvezne rezerve, kako kunskog tako i deviznog
dijela, izračunava se za obračunsko razdob­lje od prvog do pos­ljed­nje­g dana
kalendarskog mjeseca.

Obračun obvezne rezerve dostav­lja se 8. kalendarskog dana tekuće­g
mjeseca za prethodni mjesec.

VII.

Kunski i devizni dio osnovice
za obračun obvezne rezerve izračunavaju se zasebno, a predstav­ljaju prosječno
dnevno sta­nje kunskih i deviznih izvora sredstava u smislu točke IV. i V. ove
Odluke u jednom obračunskom razdob­lju.

Prosječno dnevno sta­nje
kunskih i deviznih izvora sredstava za jedno obračunsko razdob­lje izračunava
se u kunama tako da se zbroje dnevna sta­nja obračunske osnovice, preračunata u
kune, svakog radnog dana (radnim danom ne smatra se subota) i dobiveni zbroj
podijeli brojem radnih dana tog obračunskog razdob­lja. Pri­li­kom izračuna
kunske protuvrijednosti deviznog dijela obra­čunske osnovice primje­njuju se
sred­nji tečajevi Hrvatske narodne banke koji vrijede za taj radni dan.

STOPA OBVEZNE REZERVE

VIII.

Stopa obvezne rezerve je jedinstvena i iznosi 23,5%.

IZRAČUN OBVEZNE REZERVE

IX.

Primjenom stope iz točke VIII. ove Odluke na
propisanu osnovicu u smislu ove Odluke izračunava se iznos obračunatog kunskog
i deviznog dijela obvezne rezerve.

ODRŽAVANJE I
IZDVAJANJE OBVEZNE REZERVE

X.

Od obvezne rezerve, obračunate u smislu ove Odluke, financijske
institucije iz stavka 1. točke II. ove Odluke mogu određeni postotak, a najviše
50%, održavati prosječnim dnevnim sta­njem na računima likvidnih potraživa­nja
u razdob­lju održava­nja.

Postotak obračunate obvezne rezerve koji se održava u smislu stavka 1.
ove točke određuje financijska institucija, a jednom određeni postotak
financijska institucija može promijeniti (u granicama postav­ljenim stavkom 1.
ove točke, odnosno stavkom 2. točke XIV. ove Odluke) najkasnije na dan sastav­lja­nja
obračuna obvezne rezerve za s­ljedeće razdob­lje održava­nja.

Iznimno od stavka 2. ove točke, financijska institucija koja na dan obračuna
obvezne rezerve ima dospjelih, a neizmirenih obveza prema Hrvatskoj narodnoj
banci ne može povećavati postotak održava­nja obvezne rezerve utvrđen u
prethodnom razdob­lju održava­nja.

Kunski dio obvezne rezerve
održava se prosječnim dnevnim sta­njem na računu za namire­nje (Rn 1000) te na
računu blagajne (Rn 101) i to za razdob­lje održava­nja.

Devizni dio obvezne rezerve
održava se prosječnim dnevnim sta­njem likvidnih deviznih potraživa­nja na računima
kod prvoklasnih banaka u zem­ljama OECD-a čiji najniži rejting prema međunarodnoj
standardizaciji agencija Standard & Poors i Fitch IBCA glasi: AA-; odnosno
prema agenciji Moodyžs: Aa3 i to za razdob­lje održava­nja.

Devizni dio obvezne rezerve
može se održavati i prosječnim dnevnim sta­njem deviznih potraživa­nja od
Hrvatske narodne banke po osnovi blagajničkih zapisa nominiranih u stranoj
valuti te prosječnim dnevnim sta­njem efektivnog stranog novca (Rn 300) i čekova
u stranoj valuti (Rn 301).

Prosječno dnevno sta­nje računa
iz stavka 1. ove točke izračunava se analogno stavku 2. točke VII. ove Odluke
te ne smije biti ma­nje od postotnog udjela obračunate obvezne rezerve, određenog
u smislu ove točke.

XI.

Preostali dio obračunate
obvezne rezerve, po odbitku postotnog udjela određenog u smislu točke X. ove
Odluke, izdvaja se kod Hrvatske narodne banke. Izdvaja­nje se obav­lja 8.
kalendarskog dana u mjesecu, prvog dana novog razdob­lja održava­nja i vrijedi
do s­ljedeće­g izdvaja­nja.

Kunski dio obvezne rezerve
izdvaja se kod Hrvatske narodne banke prenoše­njem tih sredstava na račune izdvojene
obvezne rezerve što ih vodi Hrvatska narodna banka.

Devizni dio obvezne rezerve
izdvaja se na devizne račune Hrvatske narodne banke. Izdvaja­nje obvezne
rezerve prema ovoj Odluci izvršava se u EUR. Obveza u stranoj valuti izračunava
se primjenom sred­nje­g tečaja Hrvatske narodne banke na dan obra­čuna.

RAZDOBLJE ODRŽAVANJA

XII.

Razdob­lje održava­nja traje mjesec dana i poči­nje 8. kalendarskog dana
u mjesecu i traje do 7. kalendarskog dana s­ljedeće­g mjeseca.

Obračun održava­nja obvezne rezerve u smislu točke X. ove Odluke sastav­lja
se u kunama i dostav­lja se 8. kalendarskog dana u mjesecu, prvi dan po završetku
tog razdob­lja održava­nja, odnosno na dan sastav­lja­nja obračuna obvezne
rezerve za novo razdob­lje održava­nja.

REMUNERACIJA OBVEZNE REZERVE

XIII.

Na sredstva izdvojene obvezne rezerve Hrvatska narodna banka plaća
kamatu sukladno Odluci o kamatnim stopama Hrvat­ske narodne banke.

KAZNENE ODREDBE

XIV.

Ukoliko određena financijska institucija ne izdvoji ili nepravilno
izdvoji, odnosno ne održava obveznu rezervu u smislu ove Odluke na nedostajuća
sredstva plaća se kamata sukladno Odluci o kamatnim stopama Hrvatske narodne
banke.

Za financijsku instituciju koja ne održava obveznu rezervu u smislu točke
X. ove Odluke, za s­ljedeće razdob­lje održava­nja povećava se postotak
minimalnog udjela ukupno obračunate obvezne rezerve koji financijska
institucija mora izdvojiti na račun kod Hrvatske narodne banke, i to za
postotak iznosa nedostajućih sred­stava od ukupno obračunate obvezne rezerve za
proteklo raz­dob­lje održava­nja.

ZAVRŠNE I PRIJELAZNE ODREDBE

XV.

Obračun obvezne rezerve i obračun održava­nja obvezne rezerve u smislu
točke X. ove Odluke financijske institucije sastav­ljaju na obrascima što ih
propisuje Hrvatska narodna banka i dostav­ljaju ih Hrvatskoj narodnoj banci
sukladno odredbama točke VI. i točke XII. ove Odluke, radi kontrole ispravnosti
obra­čuna.

Uz obračun obvezne rezerve financijske institucije zadaju od­go­varajući
nalog za uplatu obvezne rezerve koji se po podnesenom obračunu izdvaja na taj
račun.

Iznimno od stavka 2. ove točke, kod kunskog dijela obvezne rezerve,
financijske institucije izdvajaju sredstva na račun izd­vo­jene obvezne
rezerve, odnosno Hrvatska narodna banka vraća ra­zli­ku između izdvojenih i
obračunatih sredstava na računu izd­vo­jene obvezne rezerve.

XVI.

Banke ovlaštene za poslove sa stranim sredstvima plaća­nja u zem­lji i štedionice,
obvezu izdvaja­nja i održava­nja deviznog dijela obvezne rezerve u skladu s
ovom Odlukom izvršavat će preko banaka ovlaštenih za poslove s inozemstvom.

XVII.

Iznimno od stavka 2. točke XI. i točke XV. ove Odluke, financijska
institucija koja račun za namire­nje i račune izdvojenog kunskog dijela obvezne
rezerve vodi u Zavodu za platni promet, preo­stali dio obračunatog kunskog
dijela obvezene rezerve, po odbitku postotnog udjela određenog u smislu točke
X. ove Od­lu­ke, izdvaja na račun izdvojene obvezne rezerve što ih vodi Zavod
za platni promet.

Financijska institucija iz
stavka 1. ove točke obračun obvezne rezerve dostav­lja Hrvatskoj narodnoj banci
i Zavodu za platni promet, a nalog za izdvaja­nje odnosno vraća­nje razlike
između izdvojenog i obračunatog kunskog dijela obvezne rezerve dostav­lja
Zavodu za platni promet.

Obračun održava­nja obvezne
rezerve u smislu točke X. ove Odluke, financijske institucije sastav­ljaju na
obrascu što ga propisuje Hrvatska narodna banka i dostav­ljaju ga Hrvatskoj
narodnoj banci sukladno odredbama točke XII. ove Odluke.

XVIII.

Iznimno od točke VIII. ove Odluke, stopa obvezne rezerve koja se primje­njuje
na kunski dio obvezne rezerve iznosi:

– 26,5% za obračun u obračunskom razdob­lju od 1. do 31. listopada 2000.

XIX.

Financijske institucije kod kojih se povećava obveza izdvaja­nja
deviznog dijela obvezne rezerve u smislu ove Odluke, u odnosu na prethodno
izdvojenu obveznu rezervu u stranoj valuti, sukladno Odluci o obveznoj rezervi
banaka i štedionica u stranoj valuti (»Narodne novine« , br. 88/98 i 7/99), u
visini do 10% neto devizne aktive utvrđene na dan 31. listopada 2000. godine
moraju, počevši od 8. prosinca 2000. godine do konačnog usklađe­nja, mjesečno
povećavati iznos izdvojene obvezne rezerve za 1,5% neto devizne aktive utvrđene
na dan 31. listopada 2000. godine.

Financijske institucije kojima je poveća­nje obveze iz stavka 1. ove točke
veće od 10% neto devizne aktive utvrđene na dan 31. listopada 2000. godine
moraju izvršiti prilagodbu u roku 12 mjeseci s time da je dinamika poveća­nja
izdvojene obvezne rezerve u prvih šest mjeseci prilagodbe identična kao i
financijskim institucijama iz stavka 1. ove točke.

XX.

Guverner Hrvatske narodne banke donijet će pobliže Upute za provedbu ove
Odluke.

XXI.

Danom primjene ove Odluke
prestaju važiti Odluka o obveznoj rezervi banaka i štedionica u kunama
(»Narodne novine« br. 160/98, 24/99, 32/99 i 39/00) i Odluka o obveznoj rezervi
banaka i štedionica u stranoj valuti (»Narodne novine«, br. 88/98 i 7/99).

XXII.

Ova Odluka stupa na snagu
danom objave u »Narodnim novinama«, a primje­njuje se od 8. studenog 2000.
godine, kada financijske institucije sastav­ljaju prvi obračun obvezne rezerve
za obračunsko razdob­lje od 1. do 31. listopada 2000, s time da se odredbe koje
se odnose na devizni dio obvezne rezerve primje­njuju od 8. prosinca 2000.
godine, kada financijske institucije sastav­ljaju obračun obvezne rezerve za
obračunsko razdob­lje od 1. studenog do 30. studenog 2000. godine.

O.br. 550/2000.
Zagreb, 20. rujna 2000.

Predsjednik Savjeta
Hrvatske narodne banke
guverner
Hrvatske narodne banke
**dr. Že­ljko Rohatinski,** v. r.

if !supportEmptyParas endif

if !supportEmptyParas endif

Odluka, NN 94/2000-1870